สวัสดีค่ะ อยากจะทราบว่าก้อนที่อยู่ในช่องคลอดคืออะไรแล้วมีวิธีรักษายังไงบ้าง ? /มีลักษณะก้อนกลม ผิวไม่เรียบ ตรงก้อนมีตุ่มแดงๆนิดนึง แล้วบริเวณก้อนจะมี ตกขาว ด้วยค่ะ เวลาปัสสาวะจะก้มไปมองตลอดเลยค่ะกลัวจะเป็นโรค ก่อนหน้าที่จะรู้ว่ามีก้อนในช่องคลอด ตกขาวเยอะมากค่ะ ไม่ได้มีกลิ่นเหม็นน่ะค่ะ แล้วก็ก่อนหน้านี้ประมาณเดือนกว่าเคยคันบริเวณช่องคลอดด้วยค่ะ 😢
สวัสดีค่ะ Dqrw,ก้อนที่อยู่ในช่องคลอด ดังกล่าว อาจเป็น1.มดลูกหย่อนตัวหรือมดลูกต่ำหรือช่องคลอดที่หย่อนตัวลงออกพ้นปากช่องคลอด ทำให้เห็นเป็นก้อนได้ มักพบในผู้ที่เคยคลอดลูกมาหลายคน หรือในผู้สูงอายุ2. ก้อนเนื้องอกหรือติ่งเนื้อของปากมดลูกที่ยื่นเข้ามาในช่องคลอดและโผล่พ้นปากช่องคลอดออกมา3. ก้อนเนื้องอกหรือติ่งเนื้อของช่องคลอดเองสำหรับการมีตกขาวปริมาณมากและมีอาการคัน อาจเกิดจากการติดเชื้อราในช่องคลอดได้ แต่หากอาการคันหายไปแล้ว แสดงว่าเชื้อโรคอาจหายไปแล้วค่ะ หากในขณะนี้ ไม่ตกขาวที่มีกลิ่นเหม็น ตกขาวไม่มีลักษณะคล้ายหนอง ไม่มีปวดท้องน้อย ตกขาวดังกล่าวก็ถือว่าปกติดี เพียงแต่การมีก้อนที่ยื่นออกจากช่องคลอด อาจทำให้เห็นตกขาวได้ง่ายขึ้นแนะนำว่าควรไปพบสูติ-นรีแพทย์เพื่อทำการตรวจดูว่าก้อนที่เห็นเกิดจากอะไรค่ะ แพทย์ต้องอาศัยการดู และคลำ รวมถึงอาจต้องตรวจภายในด้วยค่ะ